23. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.ΙΙ.5237 δις/172 της 14 Σεπτ./19 Οκτ.1970 (ΦΕΚ Β΄728) Περί εισαγωγής επί προσωρινή ατελεία τεχνητών υφαντικών ινών (RAYON STARLE FIBRE) 1.7 DTEX 38 ΜΜ, δια την παραγωγήν νημάτων, εξακτέων εις αλλοδαπήν. Έχοντες υπ’ όψιν: 1)Τας διατάξεις του νόμου 4607/1930. 2)Την από 30-6-1970 γνωμοδότησιν της επιτροπής του άρθρου 6 του νόμου 2861/54, αποφασίζομεν: Άρθρον 1. Επιτρέπεται η εισαγωγή επί προσωρινή ατελεία και επί τη παροχή δια τους δασμούς και τους λοιπούς φόρους, χρηματικής, τραπεζικής ή αξιοχρέου προσωπικής εγγυήσεως, τεχνητών υφαντικών ινών (RAYON STARLE FIBRE) 1.7 DTEX 38 MM, προς επεξεργασίαν και παραγωγήν νημάτων, εξακτέων εις αλλοδαπήν εντός εξαμήνου από της εισαγωγής των πρώτων υλών. Άρθρον 2. 1.Οι εργοστασιάρχαι οι βουλόμενοι να τύχωσι του υπό της παρούσης αποφάσεως παρεχομένου αυτοίς πλεονεκτήματος, δέον όπως υποβάλωσιν εις την Τελωνειακήν Αρχήν εις την περιφέρειαν της οποίας κείται το εργοστάσιόν των αίτησιν εις την οποίαν δέον να ορίζωσι: α)Το ονοματεπώνυμον αυτών και του αντιπροσώπου των,  β)Την πόλιν και την θέσιν εις ην ευρίσκεται το εργοστάσιον καθώς και αι αποθήκαι αποθηκεύσεως των πρώτων υλών και των ετοίμων προϊόντων, γ)Τας ποσότητας πρώτων υλών, αι οποίαι αναγκαιούσιν αυτοίς δια τας ανάγκας ενός έτους. 2.Ο αρμόδιος Τελώνης, επί τη υποβολή της κατά τα ανωτέρω αιτήσεως συγκαλεί την υπό του άρθρου 2 του νόμου ΒΡΝΗ/1893, επιτροπήν προς έλεγχον των στοιχείων της αιτήσεως και καθορισμόν των αναγκαιουσών κατ’ έτος τω εργοστασιάρχη ποσοτήτων πρώτων υλών βάσει της παραγωγικής δυναμικότητος των εγκαταστάσεων τούτου και των εξαγωγικών δυνατοτήτων τούτου. Σελ.536,14(α) Τεύχος 465-Σελ.56 3.Επί τη βάσει του κατά τα ανωτέρω πορίσματος ο αρμόδιος Τελώνης προβαίνει εις την παράδοσιν επί προσωρινή ατελεία εις τον Βιομήχανον των αναγκαιουσών δι’ εν έτος ποσοτήτων πρώτων υλών. Άρθρον 3. Κατά την εισαγωγήν των πρώτων υλών θα λαμβάνωνται εκ τούτων δείγματα εις διπλούν κατά τα κεκανονισμένα. Το έν των δειγμάτων θα αποστέλληται εις το αρμόδιον Παράρτημα του Γενικού Χημείου του Κράτους προς χημικήν ανάλυσιν και καθορισμόν του είδους των πρώτων υλών και των λοιπών στοιχείων τούτων. Το έτερον των δειγμάτων θα παραμένη εις την Τελωνειακήν Αρχήν δια την περίπτωσιν εγέρσεως αμφισβητήσεως, ήτις δέον να ασκήται εντός δεκαημέρου από της γνωστοποιήσεως των αποτελεσμάτων της χημικής αναλύσεως εις τον ενδιαφερόμενον. Απράκτου παρερχομένης της ανωτέρω προθεσμίας τα αποτελέσματα της χημικής αναλύσεως οριστικοποιούνται. Άρθρον 4. Κατά την εξαγωγήν των ετοίμων ειδών θα λαμβάνωνται εκ τούτων, ωσαύτως, δείγματα εις διπλούν, προς χημικήν ανάλυσιν, καθορισμόν του είδους αυτών και των χαρακτηριστικών γνωρισμάτων των χρησιμοποιηθεισών δια την παραγωγήν των πρώτων υλών. Το έτερον των λαμβανομένων δειγμάτων θα παραμένη εις την Τελωνειακήν Αρχήν δια την περίπτωσιν εγέρσεως αμφισβητήσεως, ήτις δέον να εγείρεται εντός δεκαημέρου από της γνωστοποιήσεως των αποτελεσμάτων της χημικής αναλύσεως εις τον ενδιαφερόμενον. Απράκτου παρερχομένης της προθεσμίας ταύτης τα αποτελέσματα της χημικής αναλύσεως οριστικοποιούνται. Άρθρον 5. Η πίστωσις των μεταποιήσεων θα πραγματοποιήται δυνάμει αντιγράφων των παραστατικών εξαγωγής των ετοίμων ειδών και βάσει του καθαρού βάρους των εξαγομένων νημάτων, προσαυξανομένου κατά ποσοστόν 4%, λόγω φύρας επεξεργασίας. Άρθρον 6. 1.Την επόμενην της λήξεως της προθεσμίας εξαγωγής χρεούνται οι δασμοί και οι λοιποί φόροι, οι αναλογούντες επί των μη επανεξαχθεισών πρώτων υλών και εισπράττονται ούτοι εντόκως κατά τα κεκανονισμένα. 2.Η παρούσα δημοσιευθήτω δια της Εφημερίδος της Κυβερνήσεως. 30.Η.μ.23 Πρώτες ύλες Κλωστοϋφαντουργίας 